Αυγά «Flamenco»
Ένα παλιό και παραδοσιακό ισπανικό πιάτο αυγών, με πολλές διαφορετικές εκδοχές, ανάλογα με την περιοχή από την οποία προέρχεται.
2 ξερά κρεμμύδια, πολύ ψιλοκομμένα, 5-6 σκελίδες σκόρδου, ψιλοκομμένες, 6 κουτ. σούπας ελαιόλαδο, 2 κονσέρβες ντοματάκια κονκασέ (των 400 γρ.) ή 800 γρ. φρέσκες ντομάτες, ξεφλουδισμένες και κομμένες σε μικρά καρεδάκια, 2 κουτ. σούπας ζάχαρη, 3 κουτ. σούπας ξίδι βαλσαμικό, 2 κουτ. γλυκού πιπέρι καγιέν, 2 κουτ. γλυκού πάπρικα, 1 κουτ. σούπας ρίγανη αποξηραμένη, 8 αυγά, 300 γρ. φέτα ή άλλο λευκό τυρί της αρεσκείας μας, σπασμένο σε κομματάκια με το χέρι, αλάτι, φρεσκοτριμμένο πιπέρι
Προθερμαίνουμε το φούρνο στους 200 βαθμούς.Σ’ ένα βαθύ αντικολλητικό τηγάνι με καπάκι (ή σε μια κατσαρόλα, αν δεν έχουμε τηγάνι με καπάκι) ζεσταίνουμε το ελαιόλαδο και σοτάρουμε το κρεμμύδι και το σκόρδο μέχρι να γυαλίσουν.Προσθέτουμε τις ντομάτες, τη ζάχαρη, τη ρίγανη και το balsamico, χαμηλώνουμε τη φωτιά, σκεπάζουμε το τηγάνι με καπάκι και αφήνουμε τη σάλτσα να μαγειρευτεί για 8-10 περίπου λεπτά.Αλατοπιπερώνουμε, πασπαλίζουμε με την πάπρικα και το πιπέρι καγιέν.Μοιράζουμε τη σάλτσα που ετοιμάσαμε σε 4 ατομικά πυρίμαχα σκεύη (όπως είναι αυτά για το σαγανάκι).Κάνουμε 2 λακουβίτσες στη σάλτσα σε κάθε σκεύος και σπάμε εκεί τα αυγά (προσεχτικά ώστε να μείνει ολόκληρος ο κρόκος).Τα αλατοπιπερώνουμε και βάζουμε τα σκεύη στο φούρνο για περίπου 10 λεπτά, μέχρι να ψηθούν τα αυγά χωρίς όμως να στεγνώσουν πολύ.Σερβίρουμε το φαγητό όπως είναι σε ατομικά σκεύη, πασπαλίζοντας με το τυρί.Συνοδεύουμε με: μια φέτα φρυγανισμένο πολύσπορο ψωμί.
Αυγά